
 11.4.2014
 BG
 Официален вестник на Европейския съюз
 L 108/13
 РЕГЛАМЕНТ ЗА ИЗПЪЛНЕНИЕ (ЕС) No 367/2014 НА КОМИСИЯТА
 от 10 април 2014 година
 за установяване на наличното нетно салдо за разходване по линия на ЕФГЗ
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 16, параграф 2 от него,
 като има предвид, че:
 (1)
 В съответствие с член 16, параграф 1 от Регламент (ЕС) No 1306/2013 годишният таван на разходите по Европейския фонд за гарантиране на земеделието (ЕФГЗ) се състои от максималните суми, определени за него с Регламент (ЕС, Евратом) No 1311/2013 (2), и по-конкретно от посочения в приложение I към същия регламент подтаван за разходите, свързани с пазара, и директните плащания.
 (2)
 Съгласно член 10в, параграф 2 от Регламент (ЕО) No 73/2009 на Съвета (3) сумите, получени в резултат от доброволната корекция, посочена в член 10б, параграф 5 от същия регламент, както и от прилагането на член 136 от него, се предоставят на Европейския земеделски фонд за развитие на селските райони (ЕЗФРСР) за финансовата 2014 г.
 (3)
 С Решение за изпълнение 2013/146/ЕС на Комисията (4) се определя сумата, получена в резултат на прилагането на доброволната корекция в Обединеното кралство за календарната 2013 г. Тази сума следва да бъде предоставена за ЕЗФРСР през 2014 г.
 (4)
 Съгласно член 136 от Регламент (ЕО) No 73/2009 на държавите членки беше разрешено до 1 август 2009 г. да вземат решение, считано от финансовата 2011 г., да предоставят на разположение сума, изчислена в съответствие с член 69, параграф 7 от посочения регламент, за подпомагане от Съюза съгласно програмите и финансирането за развитие на селските райони по EЗФРСР, вместо да използват член 69, параграф 6, буква а) от посочения регламент. Наличните суми за прехвърляне са изчислени и определени в приложение III към Регламент (ЕО) No 1120/2009 на Комисията (5).
 (5)
 Съгласно член 136б от Регламент (ЕО) No 73/2009, вмъкнат с Регламент (ЕС) No 1310/2013 на Европейския парламент и на Съвета (6), държавите членки, които в съответствие с член 136 от Регламент (ЕО) No 73/2009 са решили да предоставят, считано от финансовата 2011 г., сума за подпомагане от Съюза съгласно програмите и финансирането за развитие на селските райони по ЕЗФРСР, продължават да предоставят сумите, посочени в приложение VIIIа към посочения регламент, съгласно вмъкнатия с Регламент (ЕС) No 1310/2013 текст, за програми и финансиране за развитие на селските райони по ЕЗФРСР за финансовата 2015 г.
 (6)
 Следователно сумите, определени за Германия и Швеция в приложение VIIIa към Регламент (ЕО) No 73/2009, се предоставят за програмите и финансирането за развитие на селските райони по линия на ЕЗФРСР за финансовата 2015 г.
 (7)
 Съгласно член 66, параграф 1 от Регламент (ЕС) No 1307/2013 на Европейския парламент и на Съвета (7)